Source: http://docplayer.fi/713672-Suurta-ajattelua-pienyrityksille.html
Timestamp: 2018-01-21 12:59:54+00:00
Document Index: 24255485

Matched Legal Cases: ['kko ', 'kko ', 'kko ', 'kko ', 'tuomioistuin ', 'kko ']

Suurta ajattelua pienyrityksille - PDF
Suurta ajattelua pienyrityksille
Download "Suurta ajattelua pienyrityksille"
1 Vuoden 2011 painos Suurta ajattelua pienyrityksille Miten EU auttaa pk-yrityksiä Euroopan komissio Yritystoiminta ja teollisuus
2 Eurooppalainen pk-yritysportaali Haluatko tietää, mitä EU tekee pienyritysten tukemiseksi Euroopassa ja maailmanmarkkinoilla ja mitä se voi tehdä omalle liiketoiminnallesi? Tämä 21 kielellä toimitettu portaali kokoaa yhteen EU:n pk-yrityksille tarjoaman tiedon käytännön neuvoista toimintaohjelmiin, kansallisiin yhteyspisteisiin sekä verkostoitumismahdollisuuksiin. Rahoitus, kumppanit ja julkisia hankintoja koskevat sopimukset Rahoituksen hakeminen Liikekumppanit ja julkisia hankintoja koskevat sopimukset Markkinoiden hyödyntäminen EU:n markkinasäännöt Toimialat Henkilöstövoimavarat Innovaatiot, tutkimus ja tekijänoikeudet Ympäristö ja liiketoiminta Liiketoiminta EU:n ulkopuolella EU:n pk-yrityksiä koskeva politiikka ja tilastot EU:n pk-yrityksiä koskeva politiikka Perustietoa Tuki Käännös- ja kielipalvelut Yhteystiedot ja tukipalvelut
3 EUROPE DIRECT -palvelu auttaa sinua löytämään vastaukset EU:hun liittyviin kysymyksiisi. Yhteinen maksuton palvelunumero (*): (*) Jotkin matkapuhelinoperaattorit eivät salli pääsyä alkuisiin numeroihin, tai niistä voidaan laskuttaa. Suuri määrä muuta tietoa Euroopan unionista on käytettävissä internetissä Europa-palvelimen kautta (http://europa.eu). Luettelointitiedot ovat teoksen lopussa. Luxemburg: Euroopan unionin julkaisutoimisto, 2011 ISBN doi: /1050 Euroopan unioni, 2011 Tekstin jäljentäminen on sallittua, kunhan lähde mainitaan. PAINETTU KLOORITTOMASSA KIERRÄTYSPROSESSISSA VALMISTETULLE UUSIOPAPERILLE (PCF)
4 Pk-yritykset ovat olennaisia Euroopan unionin talouden elpymisessä, joten niitä on kannustettava aina kuin vain mahdollista. Small Business Act pyrkii juuri tähän helpottamalla pk-yritysten rahoituksen saantia ja markkinoille pääsyä sekä keventämällä niiden hallinnollista taakkaa. Antonio Tajani, Euroopan komission varapresidentti ja teollisuus- ja yrittäjyysasioista vastaava komission jäsen Euroopan komissio
5 Euroopan unioni ja sinun yrityksesi Miksi EU auttaa pienyrityksiä? Euroopan 23 miljoonaa pientä ja keskisuurta yritystä (pk-yritystä) ovat taloutemme elinehto, sillä niiden osuus on yli 98 % Euroopan yrityksistä. Pk-yritysten osuus yksityisistä työpaikoista on kaksi kolmannesta, ja noin 80 % viimeisten viiden vuoden aikana syntyneistä uusista työpaikoista on pk-sektorilla. Pk-yritykset elävät kuitenkin tällä hetkellä kovia aikoja. Kassavirtaongelmien, hallinnollisen taakan ja maailmanlaajuisen taantuman seurauksena monet yritykset tarvitsevat apua mullistuksista selvitäkseen. Euroopan unioni tukee pk-yrityksiä kaikin keinoin edistääkseen innovaatioiden ja uusien työpaikkojen syntymistä. policy-statistics/policy/ > Small Business Act Eurooppalaisia pk-yrityksiä tukeva aloite Mikä on pk-yritys? Pienet ja keskisuuret yritykset (pk-yritykset) ovat suuryrityksistä riippumattomia, alle 250 henkilöä työllistäviä yrityksiä. Pk-yritykseksi katsotaan yritys, jonka vuotuinen liikevaihto on enintään 50 miljoonaa tai taseen loppusumma enintään 43 miljoonaa euroa. Pk-yritykset jaetaan kolmeen ryhmään: mikroyritys: alle 10 työntekijää pienyritys: työntekijää keskisuuri yritys: työntekijää policy-statistics/facts/ > Pk-yrityksen määritelmä
6 Mikä on Small Business Act eurooppalaisia pk-yrityksiä tukeva aloite? Euroopan komissio käynnisti kesäkuussa 2008 laajan konsultoinnin pohjalta kattavan, eurooppalaisten pk-yritysten toimintaa tukevan Small Business Act -aloitteen. Small Business Act -aloite käsittää neljä lainsäädäntöehdotusta, joihin kuuluvat entistä tiukemmat maksuviivästyksiä koskevat säännöt. Lisäksi jäsenvaltiot ovat sitoutuneet kymmeneen pk-yrityksiä tukevaan periaatteeseen, joilla ohjataan pk-yritysten potentiaalin täysimääräiseen hyödyntämiseen tähtäävien toimintaohjelmien laadintaa ja täytäntöönpanoa sekä EU:n että kansallisella tasolla. Mitä hyötyä siitä on? Aloitteen keskiössä on pienet ensin -periaate, jonka mukaan päätöksenteossa nostetaan pkyritykset etusijalle ja varmistetaan, ettei uusilla asetuksilla lisätä yritysten taakkaa. Small Business Act -aloite on saanut vahvan poliittisen tuen, minkä ansiosta pk-yrityksille on pystytty jakamaan miljardien eurojen arvosta uutta rahoitusta erilaisten hankkeiden puitteissa. Lisäksi aloitteeseen kuuluu toimenpiteitä, joilla edistetään pienten yritysten mahdollisuuksia julkisissa tarjouskilpailuissa sekä EU:n tutkimusrahoituksen saannissa, annetaan jäsenvaltioille enemmän toiminnanvapautta, jotta pieniä yrityksiä voidaan tukea helpommin rikkomatta valtionapusääntöjä, sekä kannustetaan yrityksiä pysymään maksuaikatauluissa. Small Business Act -aloitteella pyritään helpottamaan uusien yritysten perustamista. Eurooppalaisia kannustetaan ryhtymään yrittäjäksi lievittämällä epäonnistumisen pelkoa ja palkitsemalla esikuvina toimivia yksityisyrittäjiä. EU pyrkii lisäksi auttamaan yrityksiä hyödyntämään Euroopan sisämarkkinoita sekä kehittyvien markkinoiden potentiaalia entistä tehokkaammin. Kehityksen seuranta ja tulevaisuudennäkymät Euroopan komissio seuraa tiiviisti omaa sekä jäsenvaltioiden kehitystä Small Business Act -aloitteen käytännön toteutuksessa. Komissio hyväksyi Small Business Act -aloitteen tarkistuksen alkuvuodesta Tarkistuksella vahvistetaan Small Business Act -aloitteen alkuperäistä sanomaa ja päivitetään aloitetta politiikan ja talouden uusien suuntausten mukaisesti sekä esitellään uusia toimenpiteitä ajankohtaisiin haasteisiin vastaamiseksi. policy-statistics/policy/ > Small Business Act Eurooppalaisia pkyrityksiä tukeva aloite
7 Pienet ensin Small Business Act -aloitteella pyritään tuomaan pienet ensin -periaate politiikan keskiöön EU:ssa ja koko Euroopassa. Tämä tarkoittaa, että pk-yrityksiä kuullaan ennen uusien lakien hyväksymistä, tarkastellaan lainsäädännön vaikutuksia pienyritysten kannalta ja tuetaan apua tarvitsevia yrityksiä. Fotolia 4
8 Pk-yritystesti Small Business Act -aloite on nostanut pk-yritykset etualalle EU:n päätöksenteossa. Euroopan komissio otti tammikuussa 2009 käyttöön pakollisen pk-yritystestin, jolla arvioidaan EU:n uusien toimintapolitiikkojen ja lakien vaikutuksia pienyritysten toimintaan. Myös monet jäsenvaltiot ovat ottaneet käyttöön vastaavan testin maakohtaisten politiikan alojen laadinnassa, ja Euroopan komissio kannustaa muita valtioita toimimaan samoin. Small Business Act -aloitteen mukaan uudessa lainsäädännössä voidaan eritellä mikroyritykset, pienyritykset, keskisuuret sekä suuryritykset hallinnollisen taakan suhteuttamiseksi. Pk-yrityksille voidaan kohdistaa erityisiä tukitoimia, maksualennuksia sekä erivapauksia, joilla varmistetaan yhtäläiset lähtökohdat. Esimerkkinä tästä mainittakoon Euroopan komission ehdotus, jonka mukaan jäsenvaltioille annettaisiin mahdollisuus vapauttaa mikroyritykset tilinpäätöksiä koskevista vaatimuksista. Näin jäsenvaltiot voisivat laatia vapaasti erittäin pieniä yrityksiä suosivan tilinpäätösjärjestelmän. Pienyrityksillä on harvoin varaa suureen kirjanpitohenkilöstöön monimutkaisten tilinpäätösmääräysten täyttämiseksi. Jopa 5,4 miljoonaa mikroyritystä hyötyisi niiden tarpeita vastaavasta järjestelmästä, joka toisi jopa 6,3 miljardin säästöt EU:n taloudelle. Tulevaisuudessa Euroopan komissio kaavailee myös säätelytoimien soveltuvuustarkastuksia aloilla, joilla on suhteellisesti paljon pk-yrityksiä. policy-statistics/policy/ > Small Business Act Eurooppalaisia pkyrityksiä tukeva aloite > Pk-yritystesti Hallinnollisen taakan vähentäminen Kun yrittäjiltä kysytään menestyksen esteistä, monet mainitsevat hallinnollisen taakan: paperitöihin kuluu liikaa arvokasta aikaa, joka voitaisiin käyttää liiketoiminnan kehittämiseen. EU on sitoutunut keventämään hallinnollista taakkaa 25 prosenttia vuoteen 2012 mennessä. Tämän kunnianhimoisen tavoitteen saavuttamiseksi Euroopan komissio asetti vuonna 2007 riippumattomien sidosryhmien edustajista koostuvan korkean tason ryhmän käsittelemään hallinnolliseen rasitukseen liittyviä kysymyksiä. Ryhmä raportoi suoraan komission puheenjohtaja José Manuel Barrosolle. Vaakalaudalla on nyt paljon. Hallinnollisten toimien keventäminen tuo yrityksille rahallisia säästöjä ja vapauttaa aikaa liiketoiminnan hoitamiseen. Jos hallinnollista taakkaa onnistutaan keventämään merkittävästi, EU:n BKT voisi nousta jopa 1,4 %. Tähän mennessä toteutettujen kevennysten odotetaan tuovan arviolta 7,6 miljardin euron säästöt. Valmisteilla olevilla toimilla voidaan säästää vielä 30,7 miljardia euroa, jos niille saadaan Euroopan parlamentin ja jäsenvaltioiden hyväksyntä. policy-statistics/policy/ > Small Business Act Eurooppalaisia pkyrityksiä tukeva aloite > Hallinnollisen taakan vähentäminen Kevennetyt vaatimukset: arvonlisäverolaskutus Monet pienyrityksetkin hoitavat nykyään merkittävän osan taloushallinnostaan sähköisesti. Tästä syystä EU:n talousministerit sopivat heinäkuussa 2010 uusista säännöistä, joilla pyritään helpottamaan arvonlisäverolaskutusta. Euroopan unionin arvonlisäverolaskutusta koskevat monimutkaiset säännöt ovat tähän asti hidastaneet sähköisen taloushallinnon tekniikoiden käyttöönottoa. Tähän on tulossa muutos. Direktiivin voimaanastumisen jälkeen veroviranomaiset hyväksyvät sähköisiä laskuja samoilla ehdoilla kuin paperilaskuja. Tulossa on myös uusia toimenpiteitä, joilla poistetaan sähköisten laskujen lähetykseen ja säilytykseen liittyviä juridisia esteitä. Jäsenvaltioilla on myös mahdollisuus ottaa käyttöön valinnainen kassaperusteinen kirjanpitojärjestelmä sellaisten yritysten osalta, joiden liikevaihto on alle kaksi miljoonaa euroa. Näin pk-yritykset voivat lykätä arvonlisäverosaatavien maksua siihen saakka, että asiakas maksaa laskun, ja vähentää näin kassavirtaan kohdistuvia ongelmia. Euroopan komission arvion mukaan paperisten ja sähköisten laskujen yhtäläisellä kohtelulla voitaisiin saada 18,4 miljardin euron säästöt, jos kaikki yritykset lähettäisivät laskunsa sähköisesti. most-of-market/rules/ > EU:n markkinasäännöt > Perustietoa liiketoiminnasta 5
9 Fotolia Yhden luukun menettely Kuvittele seuraava tilanne: olet löytänyt markkinaraon, sinulla on liikeidea ja haluat perustaa uuden yrityksen. Haluat uuden tuotteesi tai palvelusi markkinoille mahdollisimman nopeasti, mutta byrokratia tyrehdyttää intosi. Tarina on liiankin tuttu, mutta tähän on nyt tulossa muutos. EU tiedostaa, että uusilla yrittäjillä on vastassaan aikaa vieviä toimenpiteitä ja liikaa paperitöitä. Small Business Act -aloitteen hyväksynnän jälkeen jäsenvaltiot ovat pyrkineet aktiivisesti vähentämään yritysten perustamiseen kuluvaa aikaa ja kustannuksia. Uuden osakeyhtiön perustamisaika on nyt keskimäärin 9 päivää (12 päivää vuonna 2007) ja kulut 399 (485 vuonna 2007) ja lisää parannuksia on luvassa vuoden 2010 jälkeen. Euroopan komissio on lisännyt hankkeen uudeksi tavoitteeksi sen, että toimilupien saamiseen kuluisi korkeintaan kuukausi. Monissa eri virastoissa asiointi voi olla turhauttavaa uuden yrityksen rekisteröinnissä. Tähän mennessä 18 jäsenvaltiossa on perustettu keskitettyjä palvelupisteitä, joissa yksityinen osakeyhtiö voidaan perustaa yhdellä asioinnilla. Valtiot hyödyntävät toistensa kokemuksia siitä, miten yrityksen perustamista voidaan helpottaa. Esimerkiksi Bulgariassa yrityksen perustamiseen tarvittavia menettelyjä on supistettu yhdistämällä yhdeksän menettelyä yhdeksi. Saksassa järjestelmää on yksinkertaistettu yhtiölain muutoksella, joka kannustaa saksalaisia muuttamaan ideansa konkreettiseksi liiketoiminnaksi. Slovenian sähköisessä palvelupisteessä uuden yrityksen rekisteröintiin kuluu korkeintaan kolme päivää. Uudistus tuo maan pk-sektorille 10,2 miljoonan euron vuotuiset säästöt. Lisäksi 22 valtiossa on yhden luukun menettelyitä yrityksille, jotka haluavat tarjota palveluitaan muihin maihin. Euroopan komissio ja jäsenvaltiot pyrkivät yhdessä tekemään palvelupisteistä kattavia ja helppokäyttöisiä sähköisen hallinnon portaaleja, joita hyödyntämällä uudet ja vakiintuneet yritykset käyttävät vähemmän aikaa hallinnollisiin toimiin. Lisäksi ns. vain kerran -periaatteella varmistetaan, ettei yritysten tarvitse toimittaa samoja tietoja monta kertaa eri virastoille lupa-, vero- ja tilastointiasioissa. policy-statistics/policy/ > Liiketoimintaympäristön parantaminen: alkava, kasvava ja jatkuva yritys > Käynnistystoimet JA most-of-market/economic-sectors/ > Palvelut 6
10 Yrittänyttä ei laiteta Monet yrittäjät kohtaavat vaikeuksia toimintansa alkuvaiheessa, ennen kuin yritys alkaa menestyä. Silti lähes puolet eurooppalaisista on vastahakoisia asioimaan aiemmin konkurssin tehneen yrittäjän kanssa, ja konkurssilainsäädäntö vaikeuttaa uuden yrityksen perustamista. Lakkautetuista yrityksistä 15 % lopettaa toimintansa konkurssiin, mikä vastaa vuositasolla pk-yritystä ja 2,8 miljoonaa työpaikkaa. Vuonna 2009 useimmissa Euroopan maissa konkurssien määrä nousi jyrkästi maailmanlaajuisen talouskriisin ja taantuman seurauksena. Sen lisäksi, että epäonnistuminen koetaan sosiaalisena häpeänä, uutta tilaisuutta hakevat yrittäjät voivat joutua pitkään konkurssikäsittelyyn, joka voi kestää toimintamaasta riippuen neljästä kuukaudesta jopa yhdeksään vuoteen. Vaikka tutkimukset osoittavat, että epäonnistuneet yrittäjät oppivat virheistään, yhteiskunta usein aliarvioi yrittäjäksi palaavien mahdollisuudet. Small Business Act -aloitteella kannustetaan jäsenvaltioita luomaan edellytykset sille, että rehelliset yrittäjät saavat yrityksen lakkauttamiseen liittyvät oikeusmenettelyt loppuun vuodessa, ja Euroopan komissio luo edellytyksiä parhaiden käytäntöjen jakamiselle jäsenvaltioiden kesken. Useimmissa Euroopan maissa konkurssin tehneitä yrittäjiä kohdellaan nyt tasavertaisesti uusien yrittäjien kanssa, myös EU:n tukiohjelmien saatavuuden osalta. Belgiassa, Espanjassa, Irlannissa, Isossa-Britanniassa ja Suomessa on ryhdytty toimiin konkurssimenettelyn nopeuttamiseksi, mutta paljon työtä on vielä tehtävänä kaikissa jäsenvaltioissa. policy-statistics/policy/ > Liiketoimintaympäristön parantaminen: alkava, kasvava ja jatkuva yritys > Liiketoiminnan toinen mahdollisuus Fotolia Fotolia 7
11 Rahoituksen saanti Jo ennen taantuman alkua joillakin pienillä yrityksillä oli vaikeuksia saada rahoitusta kasvulleen tai innovaatioilleen. Olipa kyseessä autolaina kuljetusyritystä varten tai uuden biotekniikkayrityksen pääomarahoitus, monet pk-yritykset kohtaavat vaikeuksia rahoituksen saannissa. Fotolia 8
12 Vuoden 2008 talouskriisin jälkimainingeissa pankit ovat monissa maissa nyt entistä haluttomampia myöntämään lainoja yrityksille, mikä tekee liiketoiminnasta entistä haastavampaa. Haasteena on nyt varmistaa tarvittavien rahoitusmuotojen saanti pk-yrityksille. Euroopan komissio on perustanut pk-yritysten rahoitusfoorumin, jossa pk-yritysten, pankkien ja muiden rahoituslaitosten edustajat kokoontuvat säännöllisesti pohtimaan, miten voidaan ratkaista parhaiten tämänhetkiset haasteet ja pitkän aikavälin rakenneongelmat pk-yritysten rahoituksen saannissa. funding-partners-public/finance/ > Rahoituksen hakeminen > Parempia rahoitusmahdollisuuksia Helpompi lainansaanti Useimmat eurooppalaisyritykset hakevat ulkoista rahoitusta pankkilainoilla. Pk-yrityksille lainansaanti voi olla kuitenkin vaikeaa varsinkin, jos yrityksellä ei ole vakuuksia tai riittävän pitkää toiminta- tai luottohistoriaa. EU tukee jäsenvaltioiden rahoituslaitoksia, kuten pankkeja, leasing-yhtiöitä, vakuusrahastoja, takuurahastoja, tukipankkeja ja muita pk-yrityksiä palvelevia rahoituslaitoksia, tarjoamalla lainatakuita. Näin rahoituslaitokset pienentävät riskiään ja voivat tarjota pk-yrityksille enemmän luottoja kuin muuten olisi mahdollista. Takausjärjestelmä on pienyrityksille kilpailukyvyn ja innovoinnin puiteohjelman (CIP) puitteissa tarjottava rahoitusapu, jota hallinnoi komission puolesta Euroopan investointirahasto (EIR). Vuosina lähes puoli miljoonaa pienyritystä hyötyi EU:n rahoitusvälineillä järjestetyistä takauksista. Vuonna 2007 käynnistetyllä puiteohjelmalla on yli miljardin euron budjetti lainojen ja pääomarahoituksen turvaamiseksi markkinaraon löytäneille pk-yrityksille. Tuottosuhde euroa kohti on keskimäärin kuusi euroa riskipääomaa ja jopa 40 euroa pankkilainaa, joten ohjelman ennustetaan vuoteen 2013 mennessä tuottavan noin 30 miljardia euroa uutta rahoitusta pienyrityksille ja hyödyttävän jopa pk-yritystä. funding-partners-public/finance/ > Pääoma, lainat ja pankkitakaukset > Kilpailukyvyn ja innovoinnin puiteohjelma (CIP) - rahoitusvälineet JA funding-partners-public/finance/ > Rahoituksen hakeminen > Rahoituksen saanti - kansalliset rahoituksen välittäjät Mikroluotto Mikroluoton (alle euron suuruisten lainojen) saatavuuden parantaminen edistää uutta yritystoimintaa, virkistää talouskasvua ja avaa ovia ihmisille, joilla ei muuten olisi tällaisia mahdollisuuksia. Yrittäjillä on usein vaikeuksia pienten määrien lainaamisessa, koska pankit pitävät mikroluottoja riskipitoisena ja vähätuottoisena toimintana, ja käsittelykulut ovat suuria luoton määrään verrattuna. Näiden ongelmien ratkaisemiseksi monissa jäsenvaltioissa on mikrolainoihin erikoistuneita rahoituslaitoksia. EU pyrkii aktiivisesti auttamaan jäsenvaltioita ja alueita parantamaan mikroluoton saatavuutta yrittäjille sekä vaihtamaan parhaita käytäntöjä. EU antaa mikrolainojen takauksia vuosina käynnissä olevan kilpailukyvyn ja innovoinnin puiteohjelman (CIP) avulla, jota hallinnoi Euroopan investointirahasto (EIR), sekä aluetasolla rakennerahastojen kautta JEREMIE hankkeen (Joint European Resources for Micro to Medium Enterprises) avulla. JASMINE (European Commission Initiative to reinforce development of micro-credit in Europe) -hankkeessa kohteena ovat erityisesti sosiaalisesti syrjäytyneet ihmiset sekä etniset vähemmistöt, jotka haluavat yrittäjiksi. Lisäksi on perustettu European Progress Microfinance Facility (EPMF), joka tarjoaa mikrolainoja pääasiassa työttömille, jotka haluavat perustaa yrityksen. funding-partners-public/finance/ > Pääoma, lainat ja pankkitakaukset Taloudellista tukea Euroopan investointipankilta (EIP) Euroopan investointipankki (EIP) on EU:n pitkäaikaislainoja myöntävä rahoituslaitos. Vuodesta 2008 lähtien pankki on keskittynyt vahvasti pkyrityksiin rahoituskuilun täyttämiseksi. EIP on varannut 30 miljardia euroa vain pkyrityksille kaudelle Tämän ennennäkemättömän panostuksen ansiosta pk-yrityksille on suunnattu jo miljardeja euroja liikepankkien kautta lokakuusta 2008 lähtien. Lisäksi investointipankki on varannut miljardi euroa Euroopan investointirahaston (EIR) kautta myönnettävän, oman ja vieraan pääoman ominaisuuksia yhdistävän hybridipääoman (ns. mezzanine- tai välirahoituksen) myöntämiseen. funding-partners-public/finance/ > Pääoma, lainat ja pankkitakaukset > Euroopan investointipankin (EIP:n) pk-yrityslainat 9
13 Fotolia Oman pääoman ehtoinen rahoitus Riskipääoma on yritykselle kasvuvaiheessa (alku- tai kehitysvaiheessa) tarjottavaa rahoitusta. Pienten innovaatio- ja kasvuyritysten on hankittava pääomaa (sijoituksia) ulkoisista lähteistä, jos yrityksellä ei ole omia resursseja tai lainoja saatavilla. Monet sijoittajat ovat kuitenkin haluttomia sijoittamaan startti- ja innovaatioyrityksiin suurten riskien ja transaktiokustannusten takia tai koska tuotto riskisuhde ei vastaa odotuksia. Komissio tekee tiivistä yhteistyötä jäsenvaltioiden kanssa parantaakseen pääomasijoitusmarkkinoiden toimivuutta, jotta hyville hankkeille löydettäisiin sopivat sijoittajat ja Eurooppaan saataisiin entistä avoimemmat ja kilpailukykyisemmät pääomasijoitusmarkkinat. Komissio kannustaa jäsenvaltioita ottamaan oppia hyvistä käytännöistä ja tukemaan bisnesenkelisijoituksia, erityisesti valtioiden rajat ylittävässä toiminnassa, sekä tekemään yhteistyötä pääomasijoitusrahastojen kanssa. EU pyrkii parantamaan riskipääoman saatavuutta yrityksille kilpailukyvyn ja innovoinnin puiteohjelman (CIP) rahoitusvälineiden avulla: kasvavien ja innovatiivisten pk-yritysten rahoitustuki (GIF) tarjoaa riskipääomaa käynnistystai laajennusvaiheessa oleville pk-yrityksille. funding-partners-public/finance/ > Pääoma, lainat ja pankkitakaukset > Kilpailukyvyn ja innovoinnin puiteohjelma (CIP) - rahoitusvälineet Välirahoitus eli mezzanine-rahoitus Euroopan komissio on sitoutunut parantamaan Euroopan markkinoita oman ja vieraan pääoman ominaisuuksia yhdistävillä rahoitusvälineillä. Tämä ns. mezzanine-rahoitus soveltuu yrityksille niiden elinkaaren eri vaiheissa, kuten kasvun tai liiketoiminnan siirron yhteydessä. funding-partners-public/finance/ > Rahoituksen saanti > Parempia rahoitusmahdollisuuksia 10
14 Kassavirran parantaminen: maksuviivästysten ehkäiseminen Rahoitus on yrityksille merkittävä huolenaihe, mutta kassavarojen puute ilmenee toisaalta myös vaikeutena maksaa laskut ajallaan. Laskujen maksuaika vaihtelee huomattavasti EU:ssa, mikä on aiheuttanut pk-yrityksille monissa maissa vakavia ongelmia. EU sopi siksi lokakuussa 2010 maksuviivästysdirektiivin muutoksesta, jolla velkojia yleensä pk-yrityksiä suojataan paremmin kuitenkaan sopimusvapautta rajoittamatta. Viranomaisten tulee maksaa laskut 30 päivän kuluessa välttyäkseen EU:n tasolla sovitulta vähimmäiskorolta. Toimenpiteen odotetaan lisäävän yritysten likviditeettiä 180 miljardilla eurolla. most-of-market/rules/ > Perustietoa liiketoiminnasta > Maksuviivästysten torjunta Parempi tutkimusrahoituksen saanti Komissio tukee jatkossakin pk-yrityksen pääsyä tutkimuksen ja teknologisen kehittämisen seitsemänteen puiteohjelmaan (FP7). Komissio pyrkii varmistamaan, että 15 % FP7:n yhteistyöohjelman budjetista (ts. 5 miljardia) osoitetaan pk-yrityksille, käynnistämällä pk-yrityksille suunnattuja hakuja, joissa on pk-yrityksille korvamerkitty budjetti, ja tehostamalla hakijoiden saamaa tukea parannetun tiedonsaannin ja kampanjoinnin avulla. FP7-ohjelman määrärahasopimusmallia on muutettu siten, että pk-yrityksen asema säilyy samana koko hankkeen keston, jotta vältyttäisiin nopeasti kasvavien yritysten rankaisemiselta. Useita komission huhtikuussa 2010 esittelemiä kevennysehdotuksia ollaan ottamassa käyttöön, ja niiden avulla FP7-ohjelma muokataan käyttäjälähtöisemmäksi. funding-partners-public/finance/ > Innovaatiot, tutkimus ja teknologian kehittäminen Jäsenvaltioissa: apua pk-yrityksille Talouselämää elvyttääkseen EU toteutti vuonna 2009 valtiontukimääräyksien väliaikaisia muutoksia, jotka helpottivat jäsenvaltioiden tukea pienyrityksille. Komissio on myös keventänyt pienyritysten valtiontukea koskevia määräyksiä. Käsikirja valtiontukimääräyksistä tarjoaa viranomaisille koosteen pk-yrityksille tarjottavan valtiontuen mahdollisuuksista uusien järjestelyjen puitteissa. most-of-market/rules/ > Kilpailusäännöt > Käsikirja valtionapusäännöistä pk-yrityksille Koheesion parantaminen Koheesiopolitiikka tarjoaa EU:n suurimman pk-yrityksille suunnatun tuen. Yritystukeen on osoitettu 55 miljardia euroa kaudelle Siitä lähes 50 % eli noin 27 miljardia on kohdistettu suoraan pk-yrityksille. Loput on tarkoitus kohdentaa yritysten koosta riippumattomiin, tuottavuutta kohentaviin investointeihin, mistä hyötyvät myös pk-yritykset. Euroopan sosiaalirahasto (ESR) tiedostaa pk-yritysten osuuden uusien työpaikkojen luomisessa, ja suunnitteilla on 14 miljardin lisäinvestoinnit, joilla ESR keskittyy helpottamaan yritysten sopeutumista markkinatilanteisiin tukemalla suoraan etenkin pk-yrityksiä. Pk-yrityksille osoitettu osuus vaihtelee jäsenvaltioittain maakohtaisten tarpeiden ja prioriteettien perusteella. Pk-yrityksiin liittyviä tuettuja toimintoja ovat rahoituksen saannin parantaminen, tieto- ja viestintäteknologian käytön lisääminen, alueellisten ja paikallisten T&K- ja innovointiedellytysten luominen, pkyrityksille suunnattujen liiketoiminnan infrastruktuurien ja tukipalvelujen perustaminen, yhteistyön (esim. teknologiansiirtojen) edistäminen samalla maantieteellisellä alueella toimivien yritysten, tutkimuslaitosten ja viranomaisten välillä tai eri alueiden ja valtioiden välillä, ympäristö- ja innovaatiotekniikoiden ja hallintajärjestelmien käyttöönotto pk-yrityksissä, yrittäjyyden ja yrittäjäkoulutuksen edistäminen sekä pk-yritysten henkilöstöresurssien parantaminen. funding-partners-public/finance/ > Yritysinvestoinnit 11
15 Yrittäjyyden edistäminen Yrittäjähengen vaaliminen Euroopan kansalaisten keskuudessa on eräs Small Business Act for Europe (SBA) -aloitteen keskeisistä periaatteista. Monilla eri ohjelmilla tiedotetaan yrittäjäksi aikoville mahdollisista urapoluista ja kannustetaan kaikenikäisiä ja -taustaisia ihmisiä näkemään yrittäjyys kiinnostavana vaihtoehtona. Euroopan komissio Euroopan komissio Euroopan komissio Euroopan komissio 12
16 Vuoden 2010 Eurobarometri-kyselyn mukaan vain 45 % eurooppalaisista olisi mieluummin yksityisyrittäjä kuin toisen palveluksessa. Amerikkalaisten vastaava luku on 55 % ja kiinalaisten 75 %. Tukemalla verkostoja (kuten naisyrittäjiä), tehostamalla yrittäjäkoulutusta ja edistämällä liikkuvuutta sekä hyvien käytäntöjen vaihtoa EU osoittaa, kuinka tärkeänä se pitää yrittäjyyden edistämistä. policy-statistics/policy/ > Yrittäjyyden edistäminen Euroopan pk-yritysviikko Ensimmäistä Euroopan pk-yritysviikkoa vietettiin toukokuussa 2009, vain 12 kuukautta sen jälkeen, kun Euroopan komissio julkisti Small Business Act -aloitteen. Yrittäjät nostettiin etualalle tapahtumissa, joita järjestettiin 36 maassa. Teemaviikolla autettiin yrittäjiä luomaan arvokkaita verkostoja ja lisättiin suuren yleisön tietoisuutta yrittäjyydestä. Toukokuussa 2010 toista kertaa järjestetty Euroopan pk-yritysviikko veti arviolta 3,2 miljoonaa ihmistä yli tapahtumaan, joissa tiedotettiin pk-yritysten käytössä olevista tukirakenteista ja korostettiin yrittäjien osuutta EU:n hyvinvoinnissa, työllisyydessä, innovointitoiminnassa ja kilpailukyvyssä. Euroopan pk-yritysviikko järjestetään myös vuoden 2011 aikana. policy-statistics/policy/ > Yrittäjyyden edistäminen -> Euroopan pk-yritysviikko Hyvien toimintatapojen vaihto Vastavuoroisen oppimisen edistäminen päätöksentekijöiden välillä on tärkeä osa EU:n yrittäjyyden edistämistoimintaa. Euroopan komissio pyrkii yhdessä jäsenvaltioiden kanssa tunnistamaan hyviä esimerkkejä toimivien pk-yritystoimintaan liittyvien toimintatapojen vaihdosta. On perustettu hyvien toimintatapojen tietokanta, joka sisältää esimerkkejä Small Business Act -aloitteen periaatteiden hyvistä käytännön toteutuksista. Osallistujamaista on kerätty yli 600 hyvää toimintatapaa viimeisen 10 vuoden aikana. Päätöksentekijät voivat ammentaa ideoita toistensa kokemuksista ja soveltaa lähestymistapoja omilla alueillaan. Esimerkiksi vuonna 2009 Belgia ilmoitti saaneensa idean vihreisiin teknologioihin investoiville yrityksille suunnattuun ns. ympäristöapurahaan Alankomaissa toteutetuista käytännöistä, ja Viro on todennut, että maan uuden konkurssimenettelyn laadinnassa käytettiin mallina Itävallan, Saksan ja Suomen vastaavia käytänteitä. Ideoiden vaihto on levinnyt myös EU:n rajojen ulkopuolelle ehdokasmaihin ja muihin naapurimaihin. policy-statistics/policy/ > Hyvät toimintatavat Yrittävä Eurooppa -palkinnot Yrittävä Eurooppa on Euroopan komission vuonna 2006 perustama kilpailu, jonka tavoitteena on tunnustaa ja palkita yrittäjyyttä ja pk-yrityksiä tukevien viranomaisten osaamista. Kansallisiin kilpailuihin osallistuu vuosittain yli 300 hanketta, minkä jälkeen korkean tason tuomaristo valitsee kilpailun parhaimmiston. Kilpailulla tunnistetaan parhaita toimintatapoja yrittäjyyden ja pk-yritysten tukemisessa paikallisella, alueellisella ja kansallisella tasolla. Vuonna 2010 tuomariston erikoispalkinnon voitti ranskalainen Agence Régionale de Développement des Territoires d Auvergne (Auvergnen alueellinen kehitysvirasto) hankkeellaan Vierailevat yrittäjät. Hankkeella on onnistuttu houkuttelemaan yrittäjiä perustamaan yrityksen syrjäisenä maalaisseutuna pidetylle alueelle. Osallistujat ovat hyötyneet räätälöidystä käynnistystuesta ja -rahoituksesta, jonka avulla alueelle on luotu 600 uutta työpaikkaa. policy-statistics/policy/ > Hyvät toimintatavat > Yrittävä Eurooppa -palkinnot Erasmus nuorille yrittäjille Nuoret yrittäjät voivat varmistaa yrityksensä menestyksen ottamalla oppia kokeneilta liikkeenharjoittajilta. Siksi EU tarjoaa tukea nuorille, joilla on hyviä ideoita ja jotka haluavat kokeneemman yrittäjän opastusta. Erasmus nuorille yrittäjille -ohjelmassa uusia yrittäjiä sijoitetaan työskentelemään EU:n alueella sijaitseviin pk-yrityksiin, joissa he voivat kehittää liiketoiminnan osaamistaan. Opastusta tarjoavat yrittäjät jakavat kokemuksiaan kohtaamistaan esteistä ja toimivan liiketoiminnan kehittämisestä. Ohjelmalla korostetaan sisämarkkinoiden arvoa rohkaisemalla yrittäjiä suuntaamaan katseensa kotimaan rajojen ulkopuolelle. Toisessa valtiossa vietetyn, korkeintaan kuuden kuukauden mittaisen jakson jälkeen nuorella yrittäjällä on selkeämpi liiketoimintasuunnitelma sekä arvokas kontaktiverkosto. 13
17 Hankkeen 21 ensimmäisen kuukauden aikana vuosina 2009 ja 2010 vaihto-ohjelmaan osallistui 724 yrittäjää. Lähivuosina ohjelmalla on tarkoitus tukea vuosittain keskimäärin 800 vaihtoa ja yrittäjää. Liikkuvia yrittäjiä Luca Poli, yrittäjähenkinen italialaiskirurgi, joka vietti kolme kuukautta Espanjassa työskennellen Francine Huamanin, kokeneen yrittäjän, hyvinvointikeskuksessa. EU haluaa varmistaa, että naisilla on käytössään kaikki yrityksen perustamiseen tarvittavat tiedot. Tästä syystä vuonna 2009 perustettiin Euroopan naisyrittäjien lähettiläiden verkosto. Ryhmään kuuluu noin 250 menestyvää eurooppalaista liikenaista, jotka kampanjoivat kouluissa, yliopistoissa, konserneissa ja tiedotusvälineissä innostaakseen kaikenikäisiä naisia perustamaan oman yrityksen. Lisäksi naiset toimivat esikuvina kertomalla omista kokemuksistaan. Euroopan komissio on myös perustamassa eurooppalaisten naisyrittäjien mentorointiverkostoa, jolla parannetaan uusien naisyrittäjien mahdollisuuksia perustaa kestäviä ja menestyviä yrityksiä tarjoamalla räätälöityjä käytännön työkaluja vasta valmistuneille naisille Business-portaalissa. policy-statistics/policy/ > Yrittäjyyden edistäminen > Naisyrittäjät Olin suunnitellut yrityksen perustamista yli kaksi vuotta, mutta ideoiden kehittely, rahoituksen järjestäminen, toimitilojen löytäminen ja muu vaatii aikaa. Kun sain tilaisuuden osallistua Erasmus-ohjelmaan, ideani oli jo kehitteillä, mutta se kaipasi hienosäätöä. Heinäkuusta syyskuuhun Espanjassa viettämäni jakson aikana opin kokeneelta yrittäjältä ja pääsin kokeilemaan ideoitani ohjelman puitteissa, Poli kertoo. Minulle oli ilo tarjota Lucalle paikka hyvinvointikeskuksessani. Kokemus sujui niin hyvin, että annan mielelläni opastusta tulevaisuudessakin, sanoo Huaman. Lisätietoja verkossa policy-statistics/policy/ > Yrittäjyyden edistäminen > Erasmus nuorille yrittäjille Sukupuolten välisen kuilun kaventaminen Tiedon levittäminen yrittäjäksi aikoville, esikuvien korostaminen ja mentoroinnin tarjoaminen ovat yhtä tärkeitä kuin luoton saanti ja byrokratian vähentäminen etenkin kannustettaessa naisia tarttumaan uusiin liiketoimintamahdollisuuksiin. Luciana Delle Donne, Officina Creativa Soc. Coop Sociale, Italia Euroopan komissio 14
18 Fotolia Yrittäjyyskoulutus Yrittäjyys kuuluu elämän perustaitoihin, mikä tekee ajattelutavasta luovan sekä antaa arviointi- ja riskinottokykyä ja innovointitaitoja. Yrittäjyys on kyky siirtää ideat käytäntöön. Koska koulutusjärjestelmissä on siirrytty kohti taitoperusteista oppimista, yrittäjyyteen liittyvistä taidoista on tullut erittäin arvostettuja useissa jäsenvaltioissa. Joissakin maissa yrittäjyys on jo otettu osaksi toisen asteen koulutuksen oppisuunnitelmia, ja joka kolmannessa jäsenvaltiossa yrittäjyyskoulutukselle ollaan laatimassa kansallista strategiaa tai toimintasuunnitelmaa. Joissakin jäsenvaltioissa on kuitenkin vielä paljon työtä tehtävänä. Toisen asteen koulutuksen lisäksi yrittäjyystaidot on otettu ammatillisen koulutuksen oppisuunnitelmiin useimmissa EU-maissa, mutta niissä on edelleen suuria aukkoja. Korkeakouluopetuksessa yrittäjyyskurssit ovat useissa tapauksissa edelleen liian rajallisia jo liiketaloutta tai kansantaloustiedettä opiskeleville. Espanjan Asturiassa yläasteen oppilaat johtavat pienimuotoisia vienti- ja tuontiyrityksiä osana alueellista oppisuunnitelmaa. Tutkimusten mukaan noin 16 % näihin miniyrityksiin osallistuvista oppilaista perustaa myöhemmin oman yrityksensä. Irlannissa Dublinin teknisen opiston opiskelijat järjestävät hyväntekeväisyystapahtuman yrittäjyyden teoriakokeen suorittamisen sijasta. Isossa-Britanniassa Strathclyden yliopiston sovelletun musiikkitieteen osastolla opetetaan yrittäjyyttä tiedostaen, että muusikon uraan kuuluu usein olennaisesti itsensä työllistäminen. Euroopan komissio tekee yhteistyötä jäsenvaltioiden kanssa varmistaakseen, että opettajille on tarjolla yrittäjyysopetuksen koulutusta ja innovatiivisia opetusmateriaaleja. policy-statistics/policy/ > Yrittäjyyden edistäminen > Yrittäjyyskoulutus 15
19 Markkinoiden hyödyntäminen EU:n sisämarkkinoiden hyödyntäminen Euroopan sisämarkkinoilla on 500 miljoonaa kuluttajaa, mutta liian monet pk-yritykset unohtavat suunnata katseensa myös kotimaan rajojen yli. EU panostaa vahvasti sisämarkkinoiden toteutukseen, jotta Euroopan valtava potentiaali voitaisiin vapauttaa. Euroopan komission lokakuussa 2010 esittelemä sisämarkkinalaki sisältää kattavat toimet esteiden poistamiseksi EU:n laajuisen liiketoiminnan tieltä. Kattavilla toimilla edistetään maakohtaisten määräysten erojen häivyttämistä, menettelyjen päällekkäisyyden poistamista ja tiedonsaantia liiketoiminnan mahdollisuuksista. Laki sisältää erityistoimia, joilla autetaan pk-yrityksiä innovoimaan, luomaan uusia liiketoimintamalleja, saamaan helpommin rahoitusta sekä myymään tuotteita ja palveluita rajojen yli toimintaympäristössä, jossa on vähemmän byrokratiaa. most-of-market/rules/ > Rajat ylittävä liiketoiminta > Sisämarkkinoiden toimenpideohjelma Yhtiölainsäädännön yksinkertaistaminen Eräs tärkeimmistä keinoista rajat ylittävän kaupan vilkastuttamisessa on se, että pk-yritysten annetaan harjoittaa liiketoimintaa koko EU:n alueella ilman tarvetta perustaa jokaiseen toimintamaahan erillinen yhtiö. Euroopan komissio on tehnyt ehdotuksen yksityisen eurooppayhtiön säännöistä, joilla poistetaan sisämarkkinoiden esteitä. policy-statistics/policy/ > Alkava, kasvava ja jatkuva liiketoiminta > eurooppayhtiö Palvelujen myynti Vuoden 2009 lopulla voimaan tullut EU:n palveludirektiivi lupaa merkittävää etua yrityksille, jotka haluavat myydä palvelujaan rajojen yli. Direktiivillä helpotetaan koko Euroopan alueella toimivan palveluyrityksen perustamista ja tarjotaan yrityksille mahdollisuus hoitaa asiansa yhdellä luukulla jokaisessa jäsenvaltiossa esimerkiksi ympäristölupien ja valtuutusten kaltaisissa asioissa. most-of-market/economic-sectors/ > Palvelut Standardien ymmärtäminen Monien pk-yritysten ongelma on se, että Euroopan unionin standardien noudattaminen on liian monimutkaista. Pk-yrityksille tulee tiedottaa enemmän standardeista ja niiden vaikutuksista liiketoimintaan. Tämän tavoitteen saavuttamiseksi standardien tiedot julkaistaan nyt tähän tarkoitukseen laaditussa sivustossa, jossa selitetään, miten standardit vaikuttavat eri sektoreihin. Lisäksi perusteilla on standardeihin liittyviä pk-yritysten tukipalveluita ja portaali. Euroopan komissio on investoinut myös hankkeisiin, joilla edistetään pk-yritysten osallistumista standardien laadintaprosessiin ja tuetaan pienyritysten edunvalvontaa. most-of-market/rules/ > Standardit > Standardointi ja pk-yritykset Teollisoikeuksien suojaaminen Pk-yritysten arvokkaimmat varat ovat useammin aineetonta kuin kiinteää omaisuutta. Näiden varojen suojaaminen on elintärkeää laajennuttaessa uusille markkinoille. Edullinen ja helppokäyttöinen teollisoikeuksien suojausjärjestelmä on eräs EU:n prioriteeteista pk-yritysten tukemisessa ja sisämarkkinoiden toteutuksessa. EU:n 16
20 tavoitteena on työstää yhtenäinen eurooppapatentti ja perustaa patenttituomioistuin patenttioikeuksien puolustamiseksi. Tällä vähennettäisiin pienyritysten kuluja ja tehtäisiin oikeusjärjestelmästä ennustettava. EU:n laajuisen tavaramerkkioikeuden kustannuksia on jo vähennetty kaikkien yritysten osalta poliittisen sopimuksen ansiosta, jolla vähennetään maksuja 40 % ja yksinkertaistetaan rekisteröintimenettelyitä. Neuvontapiste tarjoaa maksutonta neuvontaa sähköpostitse sekä Internet-lähteitä, joissa on tietoa teollis- ja tekijänoikeuksista EU:n rahoittamissa hankkeissa. Kiinassa on lisäksi kaikille pk-yrityksille avoin neuvontapiste, joka antaa asiantuntijaneuvontaa teollisoikeusasioissa tai Kiinaan liittyvissä asioissa. innovation-research-copyright/ > Teollis- ja tekijänoikeudet Julkisten tarjouskilpailujen voittaminen EU on sitoutunut varmistamaan, että pk-yritykset saavat oikeudenmukaisen osuuden Euroopan unionin alueen julkisista hankintasopimuksista ja että ne voivat hyödyntää kaikkia mahdollisuuksiaan. Viimeisimpien tutkimusten mukaan pk-yritykset saavat 34 % kaikista EU:ssa julkaistuista julkisista hankintasopimuksista, kun taas niiden osuus kokonaistaloudesta on 52 %. Komissio on laatinut jäsenvaltioiden ja hankintayksiköiden käytännesäännöt, joilla parannetaan pk-yritysten mahdollisuuksia saada julkisia hankintasopimuksia. Yritys- Eurooppa on verkosto, jonka tavoitteena on kouluttaa yrityksiä ja edistää vuoropuhelua julkishallinnon yksiköiden ja pkyritysten välillä. Lisäksi komissio pyrkii parantamaan hankintamahdollisuuksien avoimuutta ja kohentaa yritysten mahdollisuuksia osallistua tarjouskilpailuihin kotimaansa ulkopuolella. Esimerkkinä mainittakoon, että vaikka vain rahalliselta arvoltaan tietyn summan ylittävät hankinnat on julkaistava EU:n laajuisessa TED (Tenders Electronic Daily) -sivustossa, hankintayksiköillä on nyt mahdollisuus julkaista myös pienempiä hankintoja. ecertis-järjestelmällä autetaan yrityksiä ja viranomaisia ymmärtämään, mitä asiakirjoja tarvitaan Euroopan laajuisten hankintamahdollisuuksien hyödyntämiseksi. Lisäksi vuoden 2011 aikana otetaan käyttöön TED-tietokannan verkkotyökalu liikekumppaneiden hakuun. Tämä noudattaa yleistyvää suuntausta hakea tarjouskilpailujen tietoja ja asiakirjoja sähköisesti: 58 % tilaajista ja 42 % yrityksistä käytti e-hankintatyökaluja vuonna 2007, mutta vuonna 2010 luvut olivat jo 73 % ja 82 %. business-procurement/ > Julkiset hankinnat Innovaatiot: menestyksen avain Olipa tavoitteenasi sitten suurempi markkinaosuus kotimaassa, EU:n alueella laajentuminen tai kasvumarkkinoille pyrkiminen, menestys riippuu usein innovatiivisesta tuotteesta. Innovaatio ei tarkoita aina huipputeknisiä tuotteita. Se voi liittyä yhtä lailla uusiin liiketoimintamalleihin, suunnitteluun, brändiin tai palveluun. EU:n lokakuussa 2010 esittelemällä Innovaatiounioni-hankkeella pyritään keskittämään tutkimus- ja innovaatiopoliittisia linjauksia yhteiskunnan keskeisiin haasteisiin, joihin liittyy vahva taloudellinen potentiaali, esimerkiksi ilmastomuutokseen, energiatehokkuuteen ja väestökehitykseen. Innovaatiounioni pyrkii nopeuttamaan ratkaisujen ideointia, kehitystä ja tuotantoa sekä niiden integroimista kansalaisten päivittäiseen elämään. Lisäksi tavoitteena on poistaa pullonkauloja, jotka estävät tällä hetkellä ideoiden pääsyä markkinoille. Näitä ovat esimerkiksi kallis patentointi, markkinoiden sirpaloituminen, sijoituspääoman rajallinen saatavuus sekä taitopula. Kvanttiloikka ja Nobelin palkinto eurooppalaiselle innovaatiolle Hollantilainen fyysikko Andre Geim ja hänen brittiläinen tutkimuskumppaninsa Konstantin Novoselov voittivat vuoden 2010 Nobelin fysiikanpalkinnon grafeenin tutkimuksesta. Grafeeni on uusi, vain yhden atomin paksuinen hiilirakenne, joka on maailman ohuin ja vahvin materiaali. Mullistavalla tutkimustyöllä on lukuisia mahdollisia käyttökohteita, kuten erittäin nopeat ja kevyet grafeenitransistorit, puhumattakaan läpinäkyvistä kosketusnäytöistä, aurinkokennoista ja valotauluista. Tutkijoiden uraauurtava työ oli osin EU:n kilpailukyvyn ja innovoinnin puiteohjelman (CIP) rahoittama. innovation-research-copyright/ > Innovaatiot ja T&K > EU:n innovaatiopolitiikka 17
UEAPME Tutkimusyksikkö: Kysely valtakunnallisille, alueellisille ja toimialajärjestöille Suomi
UEAPME Tutkimusyksikkö: Kysely valtakunnallisille, alueellisille ja toimialajärjestöille Suomi Osa I: Osa II: UEAPME Pienet ensin -kysely UEAPME SBA:n toteutuminen valtakunnallisesti -kysely Yleistä tietoa